สวัสดีครับ เมื่อคืนโดนแฟนตบเข้าที่หูพอดีครับ แล้วเกิดอาการหูอื้อครับแต่ไม่ปวดนะครับ แล้วเวลาบีบจมูกดันลมออกก็จะมีลมออกด้านที่โดนตบด้วยครับ อยากทราบว่าจะเกิดอันตรายไหมครับ ขอบล่วงหน้าครับ
สวัสดีค่ะ ในกรณีนี้คือมีอุบัติเหตุที่หู แล้วมีอาการหูอื้อมีลมออก ซึ่งอาจเกิดจากแก้วหูทะลุได้อาการของแก้วหูทะลุเช่น หูอื้อและปวดในหูโดยทันทีที่ได้รับแรงกระแทกหรือเสียงดังมาก ได้ยินเสียงผิดปกติในหูตามมา เหมือนมีลมในหู มีอาการเวียนศีรษะบ้านหมุนมึนงง แสดงว่าแรงกระเทือนไปถึงหูชั้นใน อาจมีเยื่อของหูชั้นในฉีกขาดด้วย มีเลือดออกมาจากช่องหู เป็นต้นหากมีอาการดังกล่าวมาควรไปพบแพทย์ทันที เพราะแก้วหูทะลุเป็นภาวะอันตราย ที่ถ้าไม่ได้รับการรักษาอาจทำให้หูดับ หรือเสียการได้ยินถาวรได้ ถ้าเป็นรูขนาดเล็กอาจปิดเองได้ แต่ถ้าเป็นรูขนาดใหญ่อาจจะต้องใช้การผ่าตัดช่วยค่ะการดูแลตัวเองเบื้องต้น ไม่ควรไปซื้อยาหยอดหูมาหยอดเอง เพราะจะทำให้แผลทะลุเปียกชื้นและปิดได้ยาก หลีกเลี่ยงการกระทบกระแทกที่หูเพิ่ม